ବିଚ୍ଛିନ୍ନ କାନ୍ଧ
ବିଚ୍ଛିନ୍ନ କାନ୍ଧ (separated shoulder, also known as acromioclavicular joint injury) ଏକ 
ସାମାନ୍ୟ ସାଧାରଣ ଆଘାତ ଯାହା ଆକ୍ରୋମିଓକ୍ଲାଭିକୁଲାର ଗଣ୍ଠି (acromioclavicular joint)ରେ ସଂଘଟିତ ହୋଇଥାଏ । କ୍ଲାଭିକ୍ଲ ଅସ୍ଥିର ବ‌ହିର୍ଭାଗ ସ‌ହିତ ସ୍କାପୁଲାର ଆକ୍ରୋମିଅନ ପ୍ରୋସେସ ସଂଯୁକ୍ତ  ହୋଇ ଏହି ଗଣ୍ଠି ନିର୍ମାଣ ହୋଇଥାଏ । ଯନ୍ତ୍ରଣା ଯୋଗୁ କାନ୍ଧ ଚଳପ୍ରଚଳ କରିହୁଏନାହିଁ ଓ ପ୍ରଭାବିତ କାନ୍ଧ ବକ୍ରାକାର ଦେଖାଯାଏ ।

ବାହୁ ଦେହର ପାର୍ଶ୍ୱ ଭାଗରେ ଥିବା ସମୟରେ କାନ୍ଧର ସାମନା ଓ ଉର୍ଦ୍ଧ୍ୱ ଭାଗରେ ଆଘାତଗ୍ରସ୍ତ ହେଲେ ଏହି ବିଚ୍ଛିନ୍ନ କାନ୍ଧ ହୁଏ । ବର୍ଗୀକରଣର ସଂଖ୍ୟା ବୃଦ୍ଧି ସଙ୍ଗେ ସଙ୍ଗେ ଏହା ଅଧିକ ସାଂଘାତିକ ହୋଇଥିବା ଜଣାଯାଏ । ରୋଗୀର କାନ୍ଧ ପରୀକ୍ଷା ଓ 
ଏକ୍ସ‌-ରେ (X-rays) ସାହାଯ୍ୟରେ ଏହି ଆଘାତ ନିର୍ଣ୍ଣୟ କରାଯାଏ ।  ଟାଇପ ୧ ଓ ୨ରେ  କାନ୍ଧ ସାମାନ୍ୟ ବକ୍ରାକାର ଦେଖାଯାଏ ଓ ଟାଇପ ୩ରେ କାନ୍ଧ ଟେକିଦେଲେ (lifting the arm upwards) ଏହାର ଆକାର ସଠିକ ହୋଇଯାଏ । ଟାଇପ ୪, ୫ ଓ ୬ରେ ଏଭଳି କାନ୍ଧ ଟେକିଦେଲେ ଆକାର ସଠିକ ଦେଖାଯାଏନାହିଁ । 

 
ସାଧାରଣତଃ ଟାଇପ ୧ ଓ ୨ ଆଘାତ ବିନା ଅପରେଶନରେ ଚିକିତ୍ସା କରାଯାଏ, ଟାଇପ ୩ ନିମନ୍ତେ ରକ୍ଷଣଶୀଳ ଚିକିତ୍ସା, ଉପଶମ ନହେଲେ ଅପରେଶନ ଓ ଟାଇପ ୪, ୫ ଓ ୬ ନିମନ୍ତେ ଅପରେଶନ କରାଯାଏ । ଟାଇପ ୧ ଓ ୨ ନିମନ୍ତେ ୧ବା ୨ ସପ୍ତାହ ନିମନ୍ତେ ସ୍ଲିଙ୍ଗ (sling) ଓ ଔଷଧ ଦିଆଯାଏ । ଟାଇପ ୩ ନିମନ୍ତେ ରକ୍ଷଣଶୀଳ ଚିକିତ୍ସା କରାଯାଏ ଓ ଲକ୍ଷଣ ଉପଶମ ନହେଲେ ଅପରେଶନ କରାଯାଏ ।
 

ଖେଳକୁଦରେ ଓ ବିଶେଷତଃ ସଂଘର୍ଷ ଖେଳରେ (contact sports) ଭାଗ ନେଉଥିବା ଲୋକଙ୍କର ବିଚ୍ଛିନ୍ନ କାନ୍ଧ ଏକ ସାଧାରଣ ଆଘାତ ।  ହକି, ଫୁଟବଲ ଓ ରଗବି ଖେଳରେ ହେଉଥିବା କାନ୍ଧ ଆଘାତ (shoulder injuries) ମଧ୍ୟରୁ ଅର୍ଦ୍ଧକ ସଂଖ୍ୟକ କେବଳ ଏହି ବିଚ୍ଛିନ୍ନ କାନ୍ଧ ଆଘାତ । କୋଡ଼ିଏରୁ ତିରିଶ ବର୍ଷ ବୟସ୍କ ଲୋକଙ୍କର ଏହି ଆଘାତ ଅଧିକ ହୁଏ ।  ମହିଳାଙ୍କ ଅପେକ୍ଷା ପୁରୁଷମାନେ ଅଧକ ଆଘାତ ପ୍ରାପ୍ତ ହୁଅନ୍ତି । ପ୍ରଚଳିତ ବର୍ଗୀକରଣ ସନ ୧୯୮୪ରୁ ରହିଛି ।

ଆହୁରି ଦେଖନ୍ତୁ 
 Other shoulder problems

ଆଧାର

External links 

 Wheeless Online online orthopedic resource (for orthopedists)

ଚିକିତ୍ସା ବିଜ୍ଞାନ